《净相院》
宋代·张抑

云山烂漫本难名，收拾閒情付此生。出处自知无上策，往来聊欲试同盟。

门多贤辙人便静，琴锁师堂岁几更。六月岸巾来借扇，频游应不禁船行。

作者简介：张抑，字子仪（《诚斋集》卷一一四《诗话》），常州（今属江苏）人。守孙（《宋史》卷三七五《张守传》）。孝宗隆兴元年（一一六三）进士。淳熙四年（一一七七），通判常州。十年为大理寺丞（《周文忠集》卷一七《跋文潞公帖》）。十五年，为江东总领。宁宗庆元六年（一二○○），知福州。改知平江府（清乾隆《苏州府志》卷三二）。官终户部尚书。